Мәжит Жамбылұлы Ілиясқар — Қазақстан Энциклопедиясы
"Мәжит Жамбылұлы Ілиясқар — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Мәжит Жамбылұлы Ілиясқар — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Мәжит Жамбылұлы Ілиясқар — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 280
TEXT: Қазақстан Энциклопедиясы Мәжит Жамбылұлы Ілиясқар 1937 жылы 1 қаңтарда Алматы облысы Жамбыл ауданы Жангелдин атындағы ұжымшары Сергеевка селосында туған. Қазақ. Әкесі - Жамбылов Ілиясқар, шопан болған, марқұм. Анасы -Жамбылова Сарқыт, шопанның көмекшісі болған, марқұм. Құрманғазы атындағы Алматы мемлекеттік консерваториясының Қазақстан Халық әртісі А. Тоқпановтың театр сынып бөлімі актерлік факультетін бітірген, драма театрының актері. «Өтебаев», «Талант бапкері-Тастан» кітаптарының, «С. Өтемісов - 50-де» буклетінің, 37 мақаланың соның ішінде «Жазушы және театр», «Ізденіс», «Шорнақтан шыққан саңлақ», «Шеберлік деген бір шың бар» мақалалардың авторы. Қазақ және орыс тілдерін біледі. Қазақстан Коммунистік партиясының мүшесі. 1955 жылдан - Алматы облысы Жамбыл ауданы Жангелдин ұжымшарында маусымдық жұмыстардың жұмысшысы, сақманшы, балғашы. 1961 жылдан - Абай атындағы Жамбыл облыстық қазақ драма театрының әртісі. 1962 жылдан бері - Өлкелік орыс-қазақ бірлескен театрының әртісі. Еңбекшілердің 4-ші шақырылған Оңтүстік-Қазақстан облыстық Халық Депутаттары Кеңесінің, Дзержинский аудандық Депутаттары Кеңесінің депутаты. Оңтүстік-Қазақстан облыстық Театр қайраткерлері одағы филиалының Төрағасы. БЛКЖО, КОКП мүшесі, Қазақстан Коммунистік халықтық партиясы Оңтүстік-Қазақстан обкомының екінші хатшысы. Қазақ театр қоғамының мүшесі. «Еңбек ардагері», «Қазақстан Республикасының тәуелсіздігіне 10 жыл» медальдарымен, Қаз КСР Жоғарғы Кеңесінің Құрмет грамотасымен марапатталған. Қазақстан Театр фестивалінің лауреаты. «Көпжылдық сахналық еңбегі үшін» дипломының және сыйының иегері. Қазақстанның Еңбек сіңірген қайраткері. Әскери атағы - аға лейтенант. Діни көзқарасы - атеист, діннің пайда болуы мен дамыуын оқып білуші. Саяси қайраткер ретіндегі идеалы - Д. Қонаев. Қазақстанның болашағы туралы болжамы - «Қазақстанның тәуелсіздігі, мықтылығы, тұрақтылығы». Хоббиі - М. Төлебаев, П. ван Бетховеннің жәнө басқалардың классикалық музыкасы. Сүйіп оқитын әдебиеті - О. Сүлейменов, М. Әуезов, А. Тоқанов, К. Мейерхольд және басқалар. Жұбайы - Бельчикова Майра Болтайқызы, марқұм, Агропромбанк аға экономисі болған. Ұлы - Ілиясқаров Асқар Мәжитұлы, химия ғылымының докторы, Шымкент цемент зауыты техникалық директорының көмекшісі, аудармашысы, ассистенті. Қазақстан Республикасында кімнің кім екені. Екі томдық анықтамалық
